jkorsvik/nowiki_second_scrape_merged huggingface dataset:
Snow Patrol

Snow Patrol er et skotsk-irsk band som spiller indie rock og alternativ rock. Opprinnelig tok de bandnavnet Polar Bears, men byttet da de fant ut at det fantes et amerikansk band ved samme navn. Det nye navnet fikk de etter at Gary møtte en kompis på gata, som spurte om hvordan det gikk med Snow Patrol, som han trodde Garys band het.


== Bandmedlemmer ==
Gary Lightbody – vokal, rytmegitar
Jonny Quinn – trommer
Nathan Connolly – gitar, kor
Paul Wilson – bass, kor
Tom Simpson – keyboard


== Historie ==
Irske Gary og Jonny møttes som studenter i Skottland og begynte å spille sammen allerede i 1994. De andre har kommet til etter hvert.
Sammen med bandet Trivium har de i det siste året også med Torrentfreak, tatt et sterkt standpunkt for piratkopiering. Begge bandene har bedt sine fans om å brenne en cd med deres favoritt sanger av dem, og gi ut til tilfeldige på gaten.


== Diskografi ==
Music for Polar Bears (1999)
When It's All Over We Still Have to Clear Up (2001)
Final Straw (2004)
Eyes Open (2006)
A Hundred Million Suns (2008)
Up to Now (2009)


== Eksterne lenker ==
(en) Offisielt nettsted 
(en) Snow Patrol – kategori av bilder, video eller lyd på Commons 
(en) Snow Patrol – galleri av bilder, video eller lyd på Commons 
(en) Snow Patrol på Internet Movie Database 
(en) Snow Patrol på Apple Music 
(en) Snow Patrol på Discogs 
(en) Snow Patrol på MusicBrainz 
(en) Snow Patrol på SoundCloud 
(en) Snow Patrol på Spotify 
(en) Snow Patrol på Songkick 
(en) Snow Patrol på Last.fm 
(en) Snow Patrol på AllMusic
Fylkesvei 4670

Fylkesvei 4670 går mellom Storabru og Riveland i Hjelmeland.
Strekningen ble fastlagt 2019, og består av den tidligere fylkesvei 637, og en delstrekning av den tidligere fylkesvei 633.


== Kommuner og knutepunkter ==

 HjelmelandValheimsvegen 

Rivelandsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4670
(no) Statens vegvesen – trafikkmeldinger
James Thurber

James Grover Thurber  (født 8. desember 1894, død 2. november 1961) var en amerikansk humorist og vitsetegner. Han ble særlig kjent for sine enkle, naivistiske vitsetegninger med underfundige poeng av kvinner, menn og hunder og sine korte noveller i det satiriske kultur- og trendmagasinet The New Yorker i USA.


== Referanser ==


== Eksterne lenker ==
(en) Offisielt nettsted 
(en) James Thurber – kategori av bilder, video eller lyd på Commons 
(en) James Thurber på Internet Movie Database 
(no) James Thurber hos Sceneweb 
(sv) James Thurber i Svensk Filmdatabas 
(en) James Thurber på AllMovie 
(en) James Thurber hos The Movie Database 
(en) James Thurber hos Internet Broadway Database 
(en) James Thurber hos American National Biography 
(en) Intervju 1955
(en) Biografi på hjemmesida til The Thurber House
(en) James Biografi, tegninger, tekster m.m. Arkivert 2. februar 2007 hos Wayback Machine.
(en) Nettsteder om James Thurber
Newington (London)

Newington er et område i distriktet Southwark i sentrale London. Det var et gammel sogn og stedet var tidligere administrasjonsområdet for grevskapet Surrey
Antagelig vokste Newington (som betyr «Nygården») opp etter at det ble skilt ut fra det eldre Walworth litt lengre sør. Her ble Lambeth Palace bygd omkring 1200, og brakte økt trafikk langs veien til Kent. Newington var et jordbruksområde fram til andre halvpart av 1700-tallet. På Shakespeares tid på begynnelsen av 1600-tallet fantes her et teater kalt Newington Butts, og kildene nevner også flere teatre i området.
Fram til den gryende industrialiseringen på midten av på 1700-tallet var området preget av rurale landsbyer med begrenset befolkning og liten industri, hovedsakelig framstilling tobakkpiper av keramikk. Deretter førte nye veier til muligheter for utvikling. Landeieren Henry Penton (som også skapte Pentonville i London) begynte å selge tomter for boligbygging, og Newington ble i løpet av 1800-tallet helt utbygd, hovedsakelig med boliger.I nyere tid er navnet mer og mer gått ut av bruk til fordel for Elephant and Castle, men lever videre i gatenavn som Newington Causeway og Newington Butts, og i parken Newington Gardens.


== Se også ==
Stoke Newington, et sted i Nord-London.


== Referanser ==


== Eksterne lenker ==
Walworth, Newington and Elephant & Castle suburban development
Fylkesvei 4674

Fylkesvei 4674 går mellom Fisterkrysset og Øvrabø i Hjelmeland. Veien med sidevei er 10,3 km lang.
Frem til 2019 hadde veien betegnelsen fylkesvei 634.


== Kommuner og knutepunkter ==

 HjelmelandNesvegen 

Fistervegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4674
(no) Statens vegvesen – trafikkmeldinger
Fränk Schleck

Fränk René Schleck (født 15. april 1980) er en tidligere profesjonell syklist fra Luxembourg, sønn av den tidligere landeveissyklisten Johny Schleck som var profesjonell syklist i perioden 1965 til 1974 og eldre bror og lagkamerat av Andy Schleck. 
Fränk Schleck startet sin proffkarriere i 2003 for laget Team CSC. I forkant av 2005-sesongen, ble også hans bror Andy Schleck en del av laget, og samme år ble begge nasjonale mestere, Fränk med seier i landeveisrittet, Andy som vinner av temporittet. 16. april året etter, vant han sin første Pro-Tour-seier i rittet Amstel Gold Race. Samme år vant han også den 15. etappen i Tour de France 2006 – Alpe-d'Huez, der han i den siste kilometeren kjørte forbi Damiano Cunego. 
Fränk Schleck var én av forhåndsfavorittene foran Tour de France 2009. Flere fall ødela hans muligheter. Likevel tok han en etappeseier (17. etappe, 22. juli, mellom Bourg-Saint Maurice og Le Grand Bornand). Schleck endte som nr. 5 sammenlagt, 6.04 minutter etter vinneren, Alberto Contador. 


== Doping ==
Etter den 13. etappen under Tour de France 2012 testet han positivt på xipamide, og ble utestengt i ett år.


== Referanser ==


== Eksterne lenker ==
Offisielt nettsted 
(en) Fränk Schleck – kategori av bilder, video eller lyd på Commons 
(de) Fränk Schleck – Munzinger Sportsarchiv 
(en) Fränk Schleck – Olympedia 
(en) Fränk Schleck – Sports-Reference (OL-resultater – arkivert) 
(en) Fränk Schleck – ProCyclingStats 
(en) Fränk Schleck – Cycling Archives 
(en) Fränk Schleck – Cycling Quotient 
(en) Fränk Schleck – CycleBase 
(en) Fränk Schleck – TheSports.org
Fylkesvei 4678

Fylkesvei 4678 går mellom Kleppa og Fister i Hjelmeland.
Frem til 2019 hadde veien betegnelsen fylkesvei 631.


== Kommuner og knutepunkter ==

 HjelmelandHundsnesvegen 

Fistervegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4678
(no) Statens vegvesen – trafikkmeldinger
Golgata

Golgata er det norske navnet på stedet i Jerusalem i Israel der Jesus ble korsfestet ifølge de fire evangeliene i  Bibelen.
Navnet kommer fra det arameiske Gûlgaltâ, mens det på latin kalles Calvaria. På gresk brukes navnet Κρανιου Τοπος (Kraniou Topos). Alle stedsnavnene betyr «hodeskalle», og det antas at navnet viser til en naturformasjon som ligner en hodeskalle eller et sted med en ansamling av hodeskaller. Golgata skal ligge et sted utenfor byen, men det har ikke blitt stedfestet med sikkerhet.


== Se også ==
Via Dolorosa


== Eksterne lenker ==
(en) Golgotha – kategori av bilder, video eller lyd på Commons
Pastill

Pastiller er små, tablett- eller pilleliknende drops eller dragerte gelékuler. De kan ha forskjellige smaker, det kan for eksempel være frukt-, lakris-, salmiakk- eller saltpastiller. Flere pastiller er beregnet mot sår hals, såkalte halspastiller, andre kan være tilsatt stoffer for tann- eller munnhygienes skyld. Pastiller selges som godteri i kiosker og dagligvarebutikker.
Ordet pastill kommer fra det franske pastille og italiensk pastillo som igjen stammer fra det latinske pastillum, det vil si «pille».


== Noen pastillmerker i Norge ==
Dent
Doc
Läkerol (sukkerfrie)
Repsils
Ifa
Extra (for tennene)
Ricola


== Se også ==
Drops
Godteri
Tablett
Internationale Grüne Woche Berlin

Internationale Grüne Woche Berlin, ofte forkortet Grüne Woche (den grønne uken), er en årlig internasjonal messe i Berlin. Landbruks- og hagebruksprodukter blir presentert av produsenter og distributører fra hele verden. Messen er åpen både for fagfolk og for et alminnelig publikum, og finner sted i messehallene under Funkturm.
Grüne Woche ble arrangert første gang i 1926, i forbindelse med vintermøtet til Deutsche Landwirtschafts-Gesellschaft.


== Referanser ==


== Eksterne lenker ==
www.gruenewoche.de
Martine

Martine er en opprinnelig fransk feminin form av Martin, som er dannet av det romerske navnet Martinus som igjen er avledet av navnet til den romerske guden Mars.


== Utbredelse ==
Martine er et svært vanlig navn i Belgia og Frankrike. Det var blant de mest brukte navnene på nyfødte jenter i Norge på 1990-tallet.

Tabellen nedenfor gir en detaljert oversikt over populariteten til kvinnenavnet Martin3 og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Martine Batchelor (1953–), fransk buddhist-nonne og forfatter
Martine McCutcheon (1976–), engelsk sanger
Martine Aurdal (1978–), norsk skribent, ansvarlig redaktør og daglig leder i Ny Tid


== Referanser ==


== Eksterne lenker ==

(en) Behind the Name: Martine
(en) Think Baby Names: Martine
Fylkesvei 4706

Fylkesvei 4706 går mellom Vik og Tednes i Suldal kommune.
Frem til 2019 hadde veien betegnelsen fylkesvei 684.


== Kommuner og knutepunkter ==

 SuldalErfjordvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4706
(no) Statens vegvesen – trafikkmeldinger
Herredømme

Herredømme er ifølge den kristne forfatteren/tekstsamlingen Pseudo-Dionysius Areopagitten fra 500-tallet en del av den andre orden i Englenes hierarki. De er også brukt som et ikonografisk tema i kirkekunst.


== Beskrivelse ==
Herredømme har en av de mest krevende og farefulle oppgaver blant englene, da de er ansvarlig for grensen mellom Himmelen og Jorden.
De er en slags elitesoldater, de er hele tiden på vakt etter angrep fra demoner, og er hovedlinjen i forsvaret av den Himmelske skare.
De har ansvaret for å beskytte verdenen fra demon-infiltrasjoner. De skal beskytte våre sjeler fra de onde skapningene og være ministre for Gud i hans hevn over det onde i verden.
Det ble også trodd at Herredømme er de som hjelper oss over til himmelen når vi dør. På grunn av deres nærhet til de nedre regioner, er det flere fallende engler blant herredømme enn de andre ordnene i Englehierarkiet.


== Litteratur ==
Hellemo, Geir; Guds billedbok, virkelighetsforståelse i religiøse tekster og bilder, Oslo 1999 ISBN 82-530-2034-1
Nes, Solrunn; Mysteriets formspråk, Bergen 2000 ISBN 82-419-0266-2 s. 93


== Eksterne lenker ==
De hellige verneengler, Katolsk.no
StarDust om engler
Det himmelske hierarki
Stanford Encyclopedia of Philosophy
John Turner

John Napier Wyndham Turner (født 7. juni 1929, død 18. september 2020) var statsminister i Canada fra 30. juni 1984 til 17. september 1984.


== Referanser ==


== Eksterne lenker ==
(en) John Turner – kategori av bilder, video eller lyd på Commons 
(en) John Turner hos Canadas parlamentsbibliotek
Meddomsrett

Meddomsrett er en betegnelse som brukes i norsk rettspleie når retten består av meddommere i tillegg til én eller flere fagdommere.


== Straffesaker ==
I tingretten, som er første instans i det norske rettssystemet, settes retten som utgangspunkt alltid som meddomsrett i straffesaker (unntak gjelder i såkalte «tilståelsessaker», der tiltalte har kommet med en uforbeholden tilståelse). Denne består som hovedregel av én fagdommer og to lekdommere. Dersom saken er av alvorlig art og/eller er uvanlig komplisert, kan det bestemmes at retten i stedet skal bestå av to fagdommere og tre lekdommere. Lekdommerne deltar under hele rettsforhandlingen, og avgjør sammen med fagdommeren skyld- og straffespørsmålet på den etterfølgende domskonferansen.I lagmannsretten behandles anke på dom fra tingrettene. Lagmannsretten settes da med to fagdommere​ og fem meddommere, som på samme måte som i tingretten sammen avgjør spørsmålene som oppstår i saken, både av faktisk og rettslig natur.


== Sivile saker ==
I sivile saker er utgangspunktet at saken i tingretten går med kun én fagdommer. Dersom en av partene krever det, eller retten ser det ønskelig, skal retten imidlertid settes som meddomsrett med to meddommere i tillegg til fagdommeren. Dette vil særlig kunne være praktisk i saker som angår særlig kompliserte spørsmål. I slike tilfeller vil det bli oppnevnt lekdommere fra det spesielle meddommerutvalget, som omfatter personer med særlig fagkyndighet.


== Referanser ==
Speiderløftet

Speiderløftet brukes i forbindelse med opptagelse i en speidergruppe og når man blir tatt opp i neste arbeidsgren (KFUK-KFUM-speiderne / NSF).


== KFUK-KFUM-speiderne ==
Bokmål:
I tro på Guds hjelp
lover jeg:
å tjene Gud
hjelpe andre
og leve etter speiderloven.
Nynorsk:
I tru på Guds hjelp
lovar eg:
å tene Gud
hjelpe andre
og leve etter speidarlova


===  ===


== Norges speiderforbund ==

"Jeg lover etter beste evne å søke mitt livssyn, hjelpe andre og leve etter speiderloven"

Tidligere var løftet til NSF :
Jeg lover etter beste evne å tjene Gud, hjelpe andre og leve etter speiderloven.
For å løsrive seg fra kristendommen ble "tjene Gud" endret til "være åpen for Gud" i 2005. Den nåværende ordlyden ble vedtatt i 2018.


== Referanser ==
Willem Mengelberg

Willem Mengelberg (født 28. mars 1871 i Utrecht, død 21. mars 1951 i Zuort) var en nederlandsk dirigent og komponist.
Mengelberg studerte klavér og komposisjon i Köln. I 1895 ble han leder for Concertgebouw-orkesteret i Amsterdam. Mengelberg virket også en periode i USA; fra 1921 til 1930 var han dirigent for New York Philharmonic Orchestra.
Han var en venn av Gustav Mahler og bevirket framføring av hans verk i Nederland.
Under okkupasjonen av Nederland under 2. verdenskrig samarbeidet han med tyskerne og gav konserter for ledende nasjonalsosialister. Etter krigen ble han straffet med yrkesforbud i seks år.


== Referanser ==


== Eksterne lenker ==
(en) Willem Mengelberg – kategori av bilder, video eller lyd på Commons 
(en) Willem Mengelberg på Internet Movie Database 
(en) Willem Mengelberg på Discogs 
(en) Willem Mengelberg på MusicBrainz 
Kort biografi med bilder
Hør Mengelberg dirigere og les hans biografi
Diskografi
Opptak av  Bachs Matteuspasjon
Ole Rabliås

Ole Rabliås (født 11. januar 1927, død 18. januar 2013) var en folkemusiker og historiker fra Nesna i Nordland. Rabliås har samlet inn folkemusikk fra indre deler av Helgeland. Gjennom dette arbeidet skrev han ned om lag 600 melodier og viste på den måten at også Helgeland var rik på folkemusikktradisjoner. For dette arbeidet fikk han Nesna kommunes kulturpris i 1993, Nordland fylkes kulturpris i 2003 samt Kongens fortjenstmedalje i sølv i 2004.


== Referanser ==
Transcend

Transcend, egentlig Transcend – a peace and development network, er et internasjonalt nettverk av fredsarbeidere og -forskere. Transcend ble grunnlagt i 1993 av den norske fredsforskeren Johan Galtung, som har ledet nettverket siden, og bygger på Transcend-metoden som Galtung utviklet. Nettverkets formål er å arbeide for fred og mot vold ved å analysere konflikters former og årsaker, og dermed prøve å forhindre dem. Nettverket består av omkring 150 inviterte akademikere og aktører fra rundt 50 land. Medlemmene arrangerer blant annet samtalegrupper og seminarer.


== Eksterne lenker ==
Offisielt nettsted 
Hjemmeside
Sagging

Sagging (uttales vanligvis sægging) er en buksemote, der buksene henger så langt nede rundt hoftene eller låra at underbuksene blir synlige. Verbet «å sagge» vil si å la buksene henge løsere omkring livet og ned på hoftene og rumpa. Bukselinningen henger da omkring 5 cm eller mer lavere enn normalt slik at buksebaken blir sidrumpet og sekkformet og underbuksene synlige. Motefenomenet oppstod i USA på 1990-tallet i blant annet skater- og hiphopmiljøer. Sagging gjelder ofte side eller vide olabukser, som også kan bæres med belte.


== Historie ==
Moten skal ha oppstått i amerikanske fengsler. Der var belter forbudt fordi de innsatte kunne bruke dem som våpen eller til å henge seg i. Det har ofte blitt hevdet at sagging ble brukt som hemmelig signal om at fanger som sagget åpenlyst, ville ha sex, men dette er en myte. Løslatte skal ha tatt med seg skikken utenfor fengslet der den ble tatt i bruk av hiphopartister på slutten av 1980-tallet, særlig innen gangster rap, som et uttrykk for frihet og opposisjon til det etablerte samfunnet.
Derfra utviklet bæremåten seg til en mer generell trend blant ungdom.


== Andre betydninger ==
Sagging kan også bety at et skip henger på to bølgerygger (vekslende med hogging) slik at konstruksjonen utsettes for store, dynamiske krefter (bøying) i lengderetningen, noe som må inngå i styrkeberegningene ved konstruksjonsarbeidet.
Ordet sagging brukes fra gammelt av i enkelte norske dialekter om et tungt, trøtt ganglag med langsomme bevegelser.
Sagging på engelsk brukes for å beskrive hva som helst som henger eller synker. Saggy kan bety «slapp» eller «slapt» brukt som beskrivelse på et fysisk objekt.


== Referanser ==


== Se også ==
Rørleggersprekk, spøkefull betegnelse på synlig, bar rumpesprekk når beinklær henger ned i livet bak
Gæssing, slangord for det motsatte av å sagge, altså å bære buksene godt trukket opp i livet


== Eksterne lenker ==
(en) Sagging – kategori av bilder, video eller lyd på Commons
Juhani Järvinen

Jouko Juhani Järvinen (født 9. mai 1935, død 31. mai 1984) var en finsk skøyteløper. 
Han hadde sitt store år i 1959 da han ble verdensmester foran landsmannen Toivo Salonen og tok sølv i EM. Han huskes kanskje best for sin fantastiske verdensrekord på 1 500 m, satt under prøvelekene i Squaw Valley: 2.06,3. Dette var over 2 sekunder bedre enn den gamle rekorden, og den ble stående i 7 år før den ble slått av nederlenderen Ard Schenk.
Han deltok i tre olympiske leker, med en 4.-plass på 1 500 m fra OL i 1956 som sin beste plassering.
Järvinen er den eneste finne som har toppet Adelskalenderen.


== Personlige rekorder ==


== Referanser ==


== Eksterne lenker ==
(en) Juhani Järvinen – Olympics.com 
(en) Juhani Järvinen – Olympic.org 
(en) Juhani Järvinen – Olympedia 
(en) Juhani Järvinen – Sports-Reference (OL-resultater – arkivert) 
(en) Juhani Järvinen – Speedskatingbase.eu 
(en) Juhani Järvinen – SpeedSkatingNews.info 
(en) Juhani Järvinen – SpeedSkatingStats.com 
«Juhani Järvinen» (engelsk). Skateresults.com. Arkivert fra originalen 11. mars 2007. Besøkt 16. november 2015.
Crysis

Crysis er et science-fiction førstepersonsskytespill fra den tyske utvikleren Crytek, og er publisert av EA Games. 
Spillet bruker spillmotoren CryENGINE2 og ble gitt ut 16. november 2007.


== Handling ==
Crysis foregår i en konstruert fremtid hvor et gammelt utenomjordisk romskip blir oppdaget under jorden på en øy utenfor Nord-Korea. Etter at koreanerne har tatt kontroll over området og nekter å gi informasjon til utenomverden, blir oppdraget til hovedkarakteren fra det amerikanske Delta Force å infiltrere øya og skaffe etterretning om situasjonen. I første omgangen er koreanerne fienden, men senere må begge de militære styrkene slå seg sammen for å bekjempe en større utenjomjordisk trussel.


== Eksterne lenker ==
(en) Crysis på Steam 
(en) Crysis på GOG.com 
(en) Crysis hos MobyGames 
(en) Crysis hos MobyGames 
(en) Crysis på Metacritic 
(en) Crysis på Internet Movie Database 
(en) Crysis hos Giant Bomb 
(en) Crysis hos Internet Game Database 
(en) Crysis hos GameSpot 
(en) Crysis hos IGN
Dirk II av Holland

Dirk II, også kjent som Didrik II (født ca. 930, død 6. mai 988) var fra 939 til 988 greve av Holland og Vest-Friesland. 


== Liv og virke ==


=== Bakgrunn ===
Tidligere antok man at han var sønn av grev Dirk I, men i senere tid har man endret oppfatning til at han var denne Dirks barnebarn – og sønn av den som man nå har kalt Dirk I2 og Gerberga (Geva) av Hamalantde.
I 938 ble den ca. åtte år gamle Dirk forlovet med Hildegard av Flandern, datter av grev Arnulf I av Flandern. 


=== Greve ===
Bryllupet ble holdt rundt 950. I en bok som kalles Hollands rijmkroniek skrev Melis Stoke at: «Dese Dideric goed ende wert had een wijf, heet Hildegaert» 'den gode og verdige Diederic hadde Hildegard til viv'. 
Etter at svigerfaren døde 27. mars 965 opptrådte Dirk II en periode som verge for hans sønn, Arnulf II.
15. juni 950 ga Dirk Egmond en klosterkirke bygget i sten til ære for St. Adelberts bisettelse. Ved kirkens innvielse ga han Egmonds Evangeliarium til kirken. Dette manuskriptet er i dag et av Nederlands viktigste kulturhistoriske objekter fra tidlig middelalder. 
I 965 inntok Dirk II grevens borg i Gent og holdt grevskapet Gent besatt fra 965 til 988. 
25. august 985 ga kong Otto III Dirk lenene Maasland, Kennemerland og Texel til odel og eie.
Dirk II, Hildegard, Arnulf og Erlindis ble begravet i abbediet i Egmond som geusene la i ruiner i 1573.
Stedet Hillegersberg ved Rotterdam er oppkalt etter Hildegard av Flandern. Området var i Dirk IIs eie, og het dengang «Bergan». Bergan betyr forsterket sted eller grend.


=== Familie og barn ===
Dirk giftet seg med Hildegard av Flandern, datter av grev Arnulf I av Flandern og Aleidis (eller Adela) av Vermandois, ca. 950. Sammen fikk de minst tre barn:

sønnen og etterfølgeren Arnulf (Gent 951-993). Han var også kjent som Arnulf Gandensis;
sønnen Egbert (952-994). Erkebiskop i Trier;
datteren Erlindis (953-1012).


== Eksterne lenker ==
Count Holland and Frisia, Chapter 2. COUNTS OF HOLLAND (900)-1299
Overflateundersøkelse

En overflateundersøkelse er en arkeologisk metode hvor man samler inn data om et kjent eller mulig funnsted ved å kartlegge spor etter strukturer, artefakter på overflaten og andre tegn på menneskelig aktivitet. Metoden brukes for å avgjøre om en utgravning er aktuell, for å forberede en utgravning, for å finne mulige fornminner i et område og for å kartlegge områder som er for store til at det kan foretas en fullstendig utgravning.
Undersøkelsen kan være intrusiv eller ikke-intrusiv. Dette avhenger av faren for å ødelegge funn dersom man gjennomfører en intrusiv undersøkelse, og om det er nødvendig å foreta intrusive inngrep som innsamling av artefakter (dersom det er fare for at de blir stjålet eller ødelagt) eller jordprøvetaking (dersom man har for lite avgjørende funn på overflaten, eller trenger å bedømme hvor langt ned man må for å finne kulturlag). 
Omfanget av undersøkelsen varierer også etter behov. I noen tilfeller er det en enkel prosess, for eksempel bare en undersøkelse av luftfoto og kortvarig visuell undersøkelse av området. Dette skjer for eksempel når man er kjent med at det befinner seg fornminner i området, og overflateundersøkelsen bare er mindre viktig trinn i prosessen frem mot utgravning, eller i tilfeller der man i forbindelse med utgravning må kontrollere om det finnes fornminner, men det raskt viser seg at så ikke er tilfelle. I andre tilfeller kan overflateundersøkelsen være en langvarig prosess, som omfatter studier av tekster og lokale historie som kan avsløre noe om området, grundig studium av flyfoto og kart, intervjuer med lokalbefolkningen, grundig manngard gjennom området for å registrere funn og geofysiske hjelpemidler for å undersøke om det finnes noe under bakken.